Source: http://docplayer.fi/31537443-Omaisuussuojeluohje-424-tuulivoimala.html
Timestamp: 2018-11-16 23:12:43+00:00
Document Index: 18686226

Matched Legal Cases: ['kko ', 'kko ', 'kko ', 'kko ', 'kko ', 'kko ']

OMAISUUSSUOJELUOHJE 424: TUULIVOIMALA - PDF
Download "OMAISUUSSUOJELUOHJE 424: TUULIVOIMALA"
1 Om24 1 OMAISUUSSUOJELUOHJE 424: TUULIVOIMALA SISÄLLYSLUETTELO 0. Tarkoitus ja velvoittavuus 1. Yleistä 2. Rikkoutumisvahingon torjunta 3. Palovahingon torjunta 4. Ilkivallan torjunta 0 TARKOITUS JA VELVOITTAVUUS Tämä vakuutuksenottajaa velvoittava suojeluohje antaa ohjeita, joita noudattamalla voidaan ehkäistä vahinkojen syntymistä ja pienentää vahinkomääriä. Yleisten sopimusehtojen 001 kohdan 8 mukaan korvausta voidaan alentaa tai se voidaan evätä, jos vakuutuksenottaja tai muu korvaukseen oikeutettu on tahallisesti tai huolimattomuudesta, jota ei voida pitää vähäisenä, laiminlyönyt suojeluohjeiden noudattamisen. Tuulivoimaloiden tekniset ratkaisut ovat valmistajakohtaisia. Tämä suojeluohje käsittelee tuulivoimalan vahingontorjuntaa yleisesti. Vakuutuksenottaja ja vakuutusyhtiö sopivat tarvittaessa tästä suojeluohjeesta poikkeavista vahingontorjuntatoimenpiteistä, jotka ovat kyseessä olevalle tuulivoimalatyypille merkityksellisiä. 1 YLEISTÄ Toteutus ja tyyppihyväksyntä Kuljetus Tuulivoimalan toteutuksen on perustuttava International Electrotechnical Commission standardisarjaan IEC 61400: Wind turbine generator systems. Rakenteiden ja instrumentoinnin suunnittelussa ja toteutuksessa on otettava huomioon standardisarjassa esitettyä laajemmin paikalliset ympäristöolosuhteet kuten lämpötila ja jään muodostuminen. Tuulivoimalan on sovelluttava asennuspaikan tuuliolosuhteisiin. Tuuliolosuhteissa on otettava huomioon tuulen voimakkuus, puuskaisuus ja turbulenssi. Tuulivoimalalla on oltava akkreditoidun sertifiointilaitoksen myöntämä tyyppihyväksyntä standardisarjan IEC 61400: Wind turbine generator systems mukaisuudesta. Tyyppihyväksynnän on perustuttava standardiin IEC : Conformity testing and certification. Kuljetus on tehtävä tuulivoimalan valmistajan laatiman kuljetusohjeeseen perustuvan kuljetussuunnitelman mukaisesti. Kuljetussuunnitelmassa on esitettävä kuljetusreitille asetettava vaatimukset ja millä toimenpiteillä valittu kuljetusreitti soveltuu tuulivoimalan osien kuljetuksille. Kuljetettavat osat on suojattava mekaanisilta ja ilmastollisilta rasituksilta. Kuljetettavat osat on kiinnitettävä ja tuettava valmistajan antamien ohjeiden mukaisesti. Asennus-
2 Om24 2 paikalla osat on tarkistettava mahdollisten kuljetusvaurioiden havaitsemiseksi. Kuljetusvaurio on korjattava ennen osan käyttöönottoa valmistajan ohjeiden mukaisesti. Asennus Tuulivoimalan asennuksessa on noudatettava valmistajan laatimia asennusohjeita. Asennusta ei saa tehdä ilmasto-olosuhteessa, joka poikkeaa tuulivoimalle tai sen asennuslaitteelle sallitusta arvosta. Tuulivoimalan asennuksen on tapahduttava tuulivoimalan valmistajan auktorisoiman henkilön johdolla. Asennuksesta on laadittava asennusdokumentaatio. Asennusdokumentaatiosta on käytävä ilmi tehdyt vastaanottotarkastukset, tiedot asennuksen toteutuksesta, turvajärjestelmien testauksesta ja lähtöarvomittausten arvoista. Liitäntä sähköverkkoon Tuulivoimala ja tuulivoimalapuisto on varustettava sähköverkon haltijan edellyttämillä suojauksilla. Suojausten toimivuus on tarkastettava ennen tuulivoimalan liittämistä sähköverkkoon ja käytön aikana kunnossapito-ohjelman mukaisesti. Käytön aikainen turvallisuus Tuulivoimalalla on oltava pelastussuunnitelma. Tuulivoimalassa on oltava nähtävillä ajan tasalla olevat turvallisuusohjeet ja turvallisuusopasteet. Huoltohenkilöstö on perehdytettävä pelastussuunnitelmaan ja turvallisuusohjeeseen. Turvallisuusohjeessa on esitettävä yksityiskohtainen ajo-ohje tuulivoimalalle tai tuulivoimalan GPS-koordinaatit hätäilmoitusta varten. Tuulivoimalassa saavat liikkua vain valmistajan valtuuttamat henkilöt sekä tuulivoimalan haltijan nimeämät turvallisuuskoulutuksen saaneet henkilöt. Tuulivoimalan haltijan nimeämät henkilöt, joilla ei ole turvallisuuskoulutusta, saavat liikkua tuulivoimalassa vain nimetyn turvallisuudesta vastaavan henkilön valvonnan alaisina. Kaikkien tuulivoimalassa olevien henkilöiden on käytettävä asianmukaisia turvavarusteita. Tuulivoimalassa työskenteleviä henkilöitä varten on oltava hätäpoistumislaite. Laitetilat on pidettävä hyvässä järjestyksessä ja siisteinä turvallisen työskentelyn varmistamiseksi ja vahinkojen välttämiseksi. 2 RIKKOUTUMISVAHINGON TORJUNTA Suojajärjestelmä Tarkastusdokumentit Kunnossapito Tuulivoimala on oltava varustettu suojajärjestelmällä standardisarjan IEC mukaisesti. Mikäli käyttöarvo poikkeaa jatkuvassa käytössä valmistajan ilmoittamasta sallitusta arvosta, suojajärjestelmän on ohjattava tuulivoimala turvalliseen tilaan tai pysäytettävä tuulivoimala automaattisesti. Tuulivoimalan vastaanottotarkastuksesta ja ennen takuuajan päättymistä tehtävästä tarkastuksesta on laadittava dokumentit. Myös tapahtuneista vahingoista ja tehdyistä korjauksista on laadittava dokumentit.
3 Om24 3 Tuulivoimalan kunnossapitoa varten on oltava valmistajan laatima kunnossapito-ohjelma. Kunnossapito-ohjelmassa on esitettävä eri tuulivoimalan komponenteille tehtävät tarkastukset ja huollot sekä niiden määräajat. Kunnossapito-ohjelmassa on myös esitettävä kuluvat osat, jotka on vaihdettava valmistajan ilmoittaman käyttöiän täyttyessä tai käyttöarvon muuttuessa. Kunnossapito-ohjelman mukaiset tarkastukset ja huollot sekä tuulivoimalan korjaukset saa suorittaa vain kohteen kunnossapitoon pätevöitynyt huoltohenkilöstö. Kunnossapitoohjelman mukaiset tarkastukset, huollot ja osien vaihdot on dokumentoitava. Kunnossapito-ohjelma on päivitettävä valmistajan tai kunnossapitoa tekevän yrityksen toimesta vastaamaan tuulivoimalan sen hetkistä tilannetta. Erityiset tarkastuskohteet Tuulivoimalan lapojen tarkastusväli saa olla enintään kaksi vuotta. Tarkastus on tehtävä ulkopuolelta lavan pintaa myöten sekä lavan sisältä niissä kohdin, joihin tarkastajalla on pääsy. Havaitut viat, jotka voivat aiheuttaa lavan rikkoutumisen, on korjattava ennen tuulivoimalan käynnistämistä. Tuulivoimalan salamasuojausten tarkastus- ja mittausväli saa olla enintään kaksi vuotta. Salamasuojauksen mittaus on tehtävä lavan reseptoreista maadoituselektrodiin siten, että johtimen huono liitos, osittainen katkeaminen tai liukupintojen väliset huonot kontaktit havaitaan. Tuulivoimalan sähköasennukset on lämpökuvattava pätevöityneen lämpökuvaajan toimesta koekäyttöjakson aikana tuulivoimalan ollessa käynnissä ja sen jälkeen kunnossapitoohjelman mukaisesti tai vähintään kahden vuoden välein. Havaitut vaarat on poistettava ja viat on korjattava. Lämpökuvaukset on dokumentoitava. 3 PALOVAHINGON TORJUNTA Alkusammutuskalusto Tulityöt Palonilmaisulaitteisto Tuulivoimalan konehuone on varustettava vähintään kahdella pakkasen kestävällä 27A 144B C teholuokan käsisammuttimella, jotka soveltuvat myös jännitteisen kohteen sammuttamiseen. Käsisammuttimet on sijoitettava ja merkittävä siten, että ne ovat helposti saatavilla tulipalon syttyessä. Käsisammuttimien sijaintipaikat on merkittävä turvallisuusohjeeseen. Huoltotyössä on käytettävä työmenetelmiä, joista ei aiheudu palon vaaraa. Jos tulitöitä kuitenkin joudutaan tekemään, tulitöiden turvallisuusasiat on toteutettava omaisuussuojeluohjeen 401: Omaisuus kohdan "Tulityö" mukaisesti tai standardin SFS 5900 "Tulitöiden paloturvallisuus asennus-, huolto- ja korjaustöissä" mukaisesti. Tuulivoimala on suojattava savun havaitsemiseen perustuvalla palonilmaisulaitteistolla.
4 Om24 4 Palonilmaisussa on käytettävä kaksoisilmaisua. Ensimmäisestä ilmaisusta on tuulivoimala pysäytettävä automaattisesti ja hallitusti. Toisesta ilmaisusta tai todetusta tulipalosta on ilmoitettava hätäkeskukseen ja tuulivoimala on irrotettava sähköverkosta. Paloilmoituslaitteisto on suunniteltava ja asennettava noudattaen soveltuvin osin julkaisua Paloilmoittimet suunnittelu ja asentaminen, FK-CEA 4040: (fi) CEN/TS 54-14:fi, Paloilmoittimet. Osa 14: suunnittelu-, asennus-, käyttöönotto-, käyttöja huolto-ohjeet tai Sähkötieto Oy, Paloilmoittimen suunnittelu- ja asennusohje Automaattinen sammutuslaitteisto Tuulivoimalan konehuone on suojattava automaattisella sammutuslaitteistolla kun tuulivoimalan nimellisteho on yli 2 MW. Automaattinen sammutusjärjestelmä voi olla kohde- tai tilasuojausjärjestelmä. Tuulivoimalapuiston sähkökeskus on suojattava automaattisella sammutuslaitteistolla, joka toteutetaan tilasuojausjärjestelmänä. Sammutuslaitteisto on suunniteltava ja asennettava noudattaen soveltuvin osin automaattisen sammutuslaitteiston suunnittelu- ja asennusstandardia tai -ohjetta, jonka on julkaissut European Committee for Standardization (CEN) Suomen Standardisoimisliitto (SFS) Comite Europeen des Assurances (CEA) VdS Schadenverhütung (VdS) National Fire Protection Association (NFPA) Factory Mutual (FM) tai International Organisation for Standardization (ISO). 4 ILKIVALLAN TORJUNTA Ovet Lukitus Tuulivoimalaa ja sen sähkötilaa rajaavan oven on oltava sellainen, että kohteeseen tunkeutuminen ei ole mahdollista ilman työkaluilla tapahtuvaa oven rakenteiden rikkomista. Oven karmin on oltava tuettu seinärakenteeseen lukon ja saranan kohdalta. Oven saranapuolella on oltava vähintään kolme karmiin tai ovilevyyn kiinnitettyä murtosuojatappia, mikäli saranat voidaan purkaa oven ulkopuolelta. Kun ovi on lukittu, oven lukon puoleisen sivun ja karmin väli ei saa olla suurempi kuin 5 mm. Huultamattoman oven käyttölukko on oltava suojattu rakoraudalla. Tuulivoimalaan ja sen erilliseen sähkötilaan johtava yksilehtinen ulko-ovi on lukittava käyttölukolla. Lukon on oltava takalukossa, kun tuulivoimalassa tai sähkötilassa ei työskennellä. Lukituksessa käytettävän lukon on oltava Finanssialan Keskusliiton luetteloima. Tuulivoimalaan ja sen erilliseen sähkötilaan johtava kaksilehtinen ovi eli pariovi on lukittava siten, että parioven käyntipuolen ovilehti lukitaan kiintopuolen ovilehteen kuten yksilehtinen
5 Om24 5 ovi. Lisäksi kiintopuolen ovilehden avautuminen on estettävä oven sisäpuolelle asennetulla pikasalvalla. Tuuletus- ja muu aukko Avainten hallussapito Tekniset vaatimukset Tuuletus- ja muu aukko, joka sijaitsee alle neljän metrin korkeudella maanpinnasta tai kulkutasosta, on oltava suojattu kiinteällä tai lukitulla teräsristikolla tai teräsverkolla. Tuulivoimalan ja sen sähkötilan avaimia saa olla vain tuulivoimalan haltijan nimeämillä henkilöillä. Avainten haltijoista on pidettävä kirjaa. Käyttölukko on kiinteästi oveen asennettu lukko vastalevyineen, joka on standardin SFS- EN mukaan testattu ja Finanssialan Keskusliiton luetteloima luokkaan 3. Murtosuojatappi on teräksestä valmistettu tappi, jonka halkaisija on vähintään 6 mm ja ulkonema vähintään 10 mm. Murtosuojatappi on kiinteästi saranassa tai jälkiasennettuna se on kiinnitetty karmiin saranan läpi. Rakorauta on huultamattomaan oveen lukon kohdalle kiinnitetty teräksestä tai messingistä valmistettu vähintään 30 cm pituinen ja vähintään 3 mm vahvuinen T-profiili. Teräsristikko on hitsaamalla valmistettu ristikko, jossa teräksen poikkipinta-ala on vähintään 110 mm 2 (esim. pyöröteräs, jonka halkaisija on 12 mm) ja terästen väli on enintään 120 mm ja jänneväli on enintään 350 mm. Teräsverkko on teräskehikkoon hitsaamalla kiinnitetty verkko, jonka langan poikkipinta-ala on vähintään 10 mm 2 ja aukkokoko on enintään 22 cm 2.
Om24 1 OMAISUUSSUOJELUOHJE 424: TUULIVOIMALA 1.1.2010 SISÄLLYSLUETTELO 0. Tarkoitus ja velvoittavuus 1. Käsitteet 2. Yleistä 3. Suojaus- ja valvontajärjestelmät 4. Rikkoutumisvahinkojen torjunta 5. Palovahinkojen
tuulivoimalan vahingontorjunta
Turvallisuusohje 2012 tuulivoimalan vahingontorjunta SISÄLLYSLUETTELO 1 tarkoitus... 2 2 käsitteet... 2 3 yleistä... 2 4 suojaus- ja valvontajärjestelmät... 2 5 rikkoutumisvahinkojen torjunta... 3 6 palovahinkojen
TUULIVOIMALOIDEN PALOTEKNINEN SUUNNITELMA NORDANÅ-LÖVBÖLE
TUULIVOIMALOIDEN PALOTEKNINEN SUUNNITELMA NORDANÅ-LÖVBÖLE TUULIVOIMALOIDEN PALOTEKNINEN SUUNNITELMA NORDANÅ-LÖVBÖLE Päivämäärä 06/08/2015 Laatija Tarkastaja Hyväksyjä Kuvaus Mika Väätäjä Marko Rautiainen